Western Anthology Act II

Western Anthology Act II on Western Anthology -roolipelin toinen tarinaosa. Roolipeli kertoo Nathaniel "Nat" Kinneyn sekä hänen omankädenoikeutta jakavan Bald Knobbers -ryhmittymänsä noususta vuodesta 1885 eteenpäin. Pelin miljöönä toimii Yhdysvaltain Missourin osavaltion Taneyn piirikunta.

Prologi
Vuonna 1885 eteläisen Missourin Taneyn piirikuntaa painaa alasajetun, korruptoituneen ja saamattoman demokraattihallinnon keräämä velka. Lainsuojattomuus on yleistynyt ja rikollisuus on rehottanut korruption sekä nepotismin varjolla lähes hallitsemattomana viime vuosien ajan. Sisällissodan aikainen poliittinen kahtiajako näyttäytyy piirikunnan ongelmien keskellä. Kansalaisten luottamus alueen demokraattiedustajiin on ottanut tappionsa ja piirikunnan viranomaisasemat ovat vaihtuneet laajalti toivoa herättävien republikaaniedustajien puoleen vuoden 1884 vaalitoimien myötä. Etenkin naapurikuntiinsa verrattuna, Taneyn piirikunta on jäänyt kehityksen jalkoihin.

Sodanjälkeinen aika houkutteli Etelä-Missourin alueille uudisasukkaita ympäri Yhdysvaltoja. Alueelle virtasi kunnianhimoisia ja toiveikkaita veteraaneja, maanviljelijöitä, kauppamiehiä, yrittäjiä sekä teollisuuden pioneerejä rakentamaan itselleen parempaa tulevaisuutta. Moni alueen uusista asukkaista löytää lukuisten ongelmien johdattelemana yhteisen äänen. Muutoksen on tapahduttava.

Kolmentoista huolestuneen kansalaisen toimikunta perustetaan vuoden 1885 tammikuussa. Ryhmä kutsuu itseään nimellä Committee for Law and Order ja aloittaa toimintansa salaseuran tavoin. Seuraa johdattaa yhteinen päämäärä paikallisen lainvalvonnan ja viranomaisten auttamisesta.

Vuoden 1885 kevät sarastaa ja ryhmittymä on pysytellyt varjoissa sekä vaiteliaana, mutta alueen sisäiset ongelmat jatkuvat edelleen ja paikallisten asukkaiden mitta alkaa täyttyä.

Nathaniel "Nat" Kinney
Nat Kinney on isosta koostaan sekä karismastaan tunnettu Bald Knobbers -ryhmän perustaja ja johtohahmo. Hahmoa esittää Carcharoth.

Hasil McAdams
Taneyn piirikunnan sheriffi, paikallinen lainvalvoja, joka tuli vanhan ja saamattoman sheriffin tilalle laittamaan piirikuntaa riivanneet lainsuojattomuudet ojennukseen. Hahmoa esittää Cockeye.

Stanley van Zandt
Forsythilainen saarnaaja ja lehtimies ja yksi Bald Knobbersien perustajajäsenistä. Hahmoa esittää P.B.

Gavin J. Groom
Forsythissä koko ikänsä asunut pitkäaikainen asekauppias, joka on yksi Bald Knobbersien perustajajäsenistä. Tunnetaan Taney Countyssa rauhallisena ja luotettavana kauppiaana. Hahmoa esittää Kellotenho.

Yell Everett
Everett on forsythiläinen saluunanomistaja ja Bald Knobbersien perustajajäsen. Hahmoa esittää Blackvegetable.

Abraham Parnell
Parnell onTaneyn piirikunnassa asuva liikemies ja Bald Knobbersien perustajajäsen. Hahmoa esittää Tuoni.

Frank Taylor
Frank Taylor on pahamaineinen lainsuojaton ja rettelöitsijä sekä yksi Taylorin veljeksistä. Surmattiin toukokuun lopussa Knobbereiden toimesta. Hahmoa esittää P.B.

Tubal Taylor
Tubal Taylor on yksi pahamaineisista Taylorin veljeksistä. Hänet tunnetaan useista metkuista ja rikoksista sekä siveettömästä käytöksestään. Surmattiin veljensä rinnalla. Hahmoa esittää Kellotenho.

Uncle Taylor
Taylorin veljesten setä. Hahmoa esittää Carcharoth.

Cletus Kelly
Forsythissa asustellut kylähullu, jonka Taylorin veljekset pahoinpitelivät ja lopulta surmasivat. Hahmoa esittää Cockeye.

Jeremiah Dayton
Springfieldistä Forsythiin muuttanut entinen vankkurikuski, joka vuoteen 1885 mennessä oli ryhtynyt juopottelemaan. Lavastettiin Cletus Kellyn murhaajaksi Taylorien toimesta. Hahmoa esittää Blackvegetable.

Patrick Fitzgerald
Springfieldistä Forsythiin saapunut uhkapelaaja ja juoppo sekä Jeremiah Daytonin arkkivihollinen. Hahmoa esittää Carcharoth.

Tapahtumat

 * Snapp's Baldin tapaaminen